### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. maj 2021 har vedtaget Magistratens foranstående indstilling af 10. maj 2021.

Permanent indretning af T-kryds med begrænsninger ved [adresse].

### Resumé

Krydset ved [adresse] Kampmanns Plads blev i efteråret 2019 ombygget med to sæt steler, der i en forsøgsperiode har lukket for gennemkørsel for biltrafikken i området mellem kl. 6:30 - 9:30 og kl. 14:30 – 18:00 i hverdagene. Forsøget er afsluttet og resultaterne afrapporteres med denne indstilling til byrådet.

Evalueringen viser, at signalanlæg samt steler kører som projekteret. Der har været meget få uregelmæssigheder på anlægget og har ikke været nævneværdige udfordringer siden opstarten af projektet. Indretningen og åbnetiderne har fungeret efter hensigten og har forhindret kødannelse på tværs af letbaneskinnerne.

Det indstilles, at indretningen af krydset gøres permanent og at udviklingen følges med henblik på, om det senere bliver muligt eller nødvendigt at foretage justeringer.

### Indstilling

Det indstilles:

At 1) at indretningen af krydset gøres permanent.

At 2) Teknik og Miljø bemyndiges til løbende at foretage nødvendige justeringer af indretningen.

### Sagens forløb

06-05-2021 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 10-05-2021 Magistraten
Fremsendes til [adresse] med bemærkning, at Magistraten i mødet den 10. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 22. april 2021.
 26-05-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. maj 2021 har vedtaget Magistratens foranstående indstilling af 10. maj 2021.